**Správa**

**o činnosti Združenia**

**vlastníkov garáži II. etapa, Papraďová ul. Bratislava, za rok 2013.**

Výbor Združenia pracoval v zložení:

Predseda: Ing. Leo Havlíček,

hospodárka: MUDr. Ľudmila Blatná.

Členovia výboru: Ing. Dagmar Mesárošová, člen Mayer Alexander

Revízna komisia: Klaudius Šulko, Ctibor Béhm.

**Hlavná činnosť výboru**

Činnosť Združenia a výboru sa riadila uzneseniami členskej schôdze zo dňa 04.04.2013 a venovala sa najmä oprave povrchu garážového dvora, údržbe a opravám spoločných zariadení objektu ako sú garážové brány a rekonštrukcie osvetlenia spodných garáží.

1. **Odstránenie zatekania do spodných garáží.**

V zmysle odporúčaní Schôdze sa po niekoľko násobnom jednaní podarilo odstrániť zatekanie do spodných garáží, ktoré sa náchádzajú pod „novým“ povrchom dlážky horných garáží. Prostredníctvom firmy Port Slovakia, ktorá bola zhotoviteľom hornej krytiny boli praskliny vyliate špeciálnym roztokom a nanovo vytvorená dilatačná špára medzi dvomi časťami spoločných garáží. Problémysúvisiace **so** zatekaním vody z horného podlažia do suterénu boli nateraz odstránené.

1. **Opravy automatických brán horných a spodných garáží.**

V roku 2013 boli dokompletizované horná a spodná brána do identických konfigurácií prostredníctvom firmy Exteriér s.r.o. Prehodnotenie spolupráce s firmou DANTER DS prinieslo skvalitnenie činnosti a funkčnosti oboch brán. V konečnom dôsledku boli namontovoné podľa bezpečnostných predpisov prevádzky automatických brán pohybové čidlá, čím sa ukončila kompletizácia konfigurácie bránzabezpečujúca bezpečnú činnosť brán.

1. **Oprava pamäťovej jednotky hornej brány.**

Koncom roka 2013 došlo k znefunkčneniu pamäťovej jednotky hornej brány, ktorá bola vymenená za novú, s následným naprogramovaním diaľkových ovládačov vlastníkov horných garáží.

1. **Rekonštrukcia osvetlenia spodných garáží.**

Na základe uznensenia členskej schôdze zo 04.04.2013 sa uskutočnila rekonštrukcia ovetlenia spodných garáží. Túto rekonštrukciu vykonal Ing. Leo Havlíček za pomoci pána Ctibora Béhma. Boli namontované pohybové čidlá a úsporné žiarivky na miesto zastaralého osvetlenia, ovládaného centrálne jedným pohybovým čidlom. Tým sa vyriešilo postupné osvetlenie jednotlivých sekcií garáží ako pri vjazde tak aj pri výjazde (opustení) priesorov garáží a ako sa ukazuje aj úspora elektrickej energie.

1. **WEB Stránka garáží.**

Komunikačná WEB stránka Združenia vlastníkov garáží bola v konečnom dôsledku zriadená, má adresu [www.garazepapradova2.org](http://www.garazepapradova2.org), avšak ešte sa pracuje na jej naplnení potrebnou informáciou a nad podrobnostiami ochrany stránky.

**Ďalšia činnosťVýboru:**

1. Za hospodárenie s prostriedkami Združenia zodpovedala hospodárka MUDr. Ľ. Blatná. Zostatok finančných prostriedkov prenášajúci sa do roku 2014 zodpovedá stavu uvedenému v správe o hospodárení Združenia za rok 2013
2. V roku 2013 bola platobná disciplína na normálnej úrovni, avšak ku koncu roka 2013 ostalo niekoľko nezaplatených záloh. Platobná disciplína sa zlepšila najmä dokončením a odstránením závady zatekania do spodných garáží. Neuhradené zálohy za rok 2013 sa budú riešiť v roku 2014.
3. Uskutočnilo sa pojednávanie o veci dlžoby majiteľa garáže 3165/2 s negatívnym pre nás rozhodnutím nižšieho súdu. Vo veci sme sa odvolali na vyšší súd. Na prvé pojednávanie sa ani vlastník a ani jeho právny zástupca nedostavil. Konečné riešenie tejto záležitosti je v nedohľadne. Majiteľ tejto garáže je i naďalej aktívnym neplatičom.
4. **Spotreba vody a elektrickej energie:**

**Voda:**

V roku 2012 sa uskutočnil prevod odberu vody z verejnej siete na náš objekt, nakoľko I. etapa zrušila úplne napojenie na mestskú vodu, tým pádom v roku 2013 vo vyúčtovani spotreby vody od spoločnosti BVS sa vyskytli položky ako stočné a dažďová voda v prerátaní na koeficient úhrnu zrážok na plochu objektu garáží, čím nám vznikla platba za odber vody pri spotrebe 9m3 na 128.26,-€ za rok.

**Elektrina:**

Sledovanie odberu elektrickej energie podľa skupín garáži napojených na jednotlivé elektromery A až H vykonával a odoberaný stav evidoval pán Klaudius Šulko - predseda revíznej komisie.

 Tento vyhotovoval mesačné prehľady o skutočnom čerpaní a spracoval celkové  vyhodnotene ročného odberu na jednotlivých elektromeroch. Na základe jeho meraní sa zistilo, že konečný stav hl. merača odberu el. Energie bol k 31.12.2013 17 054,- kWh, čo znamená spotrebu elektrickej energie v roku 2013: 2798,-kWh na celý objekt. Toto znamená, že voči roku 2012 máme úsporu 189 ,- kWh, avšak v roku 2013 boli o niečo vyššie sadzby za kWh.

**Prehľad o činnosti výboru v roku 2013.**

Výbor Združenia a revízna komisia sa schádzali pravidelne, v zmysle vnútorného poriadku združenia, kde sa priebežne riešili problémy vzniknuté s prevádzkou objektu a úlohy Výboru Združenia, prijaté Výročnou Schôdzou Združenia.

Informovanie vlastníkov o dianí v Združení bolo zabezpečené výveskami v objekte a na vyžiadanie elektronickou poštou pre vlastníkov, ktorí poskytli svoju E-mailovú adresu. Rovnako boli oznamované aj ďalšie nutné administratívne otázky. *Ukázalo sa, že priebežné informovanie na info tabuliach o platobnej disciplíne vlastníkov garáží, viedlo k zlepšeniu platobnej disciplíny. Osobitnými prípismi sa upozorňovali len aktívny neplatiči o neplnení si svojich záväzkov vyplývajúcich z uznesenia Členskej schôdze Združenia zo 04.04.2013.*

**Záver**

Na základe vyúčtovania finančnej spotreby, ktorá je predmetom Správy o hospodárení Združenia v roku 2013 a predpokladanej spotrebe finančných prostriedkov na bežnú údržbu a správu, s prihliadnutím na možné zvýšenie poplatkov za elektrinu a hlavne za vodu, zálohovú platbu na rok 2014 Výbor združenia navrhuje realizovať vo výške **50,- €**. Č**íslo účtu vo VÚB podľa novej EÚ nomenklatúry je:**

**SK2502000000001158222759**.

Dôrazne Vás žiadame uvádzať v platbe v položke „**variabilný symbol“** číslo Vašej garáže.

Výbor Združenia vyslovuje poďakovanie všetkým vlastníkom garáži, ktorí aj v roku 2013 aktívne spolupracovali s vedením a plnili si svoje záväzky voči Združeniu a správe objektu. Predseda výboru navrhuje členskej schôdzi Združenia schváliť členom Výboru Združenia osobitnú jednorázovú odmenu za prácu v roku 2013 v celkovej výške 900 €, ktorá bude zúčtovateľná v rozpočte za rok 2014.

V Bratislave 21.03.2014 Správu vypracoval: Ing. Leo Havlíček

 Správu schválil: Výbor Združenia 18.03.2013

Predkladá: Ing. Leo Havlíček.